34. ΒΑΣΙΛΙΚΟΝ ΔΙΑΤΑΓΜΑ της 30 Ιουν./7 Αυγ. 1947 Περί τιμολογιακής κατατάξεως και όρων παραδοχής κατηγοριών τινων εντύπων εσωτερικού. Έχοντες υπ’ όψει τας διατάξεις των άρθρ. 1 (παρ. 6 και 13) και 11 του υπ’ αριθ. 896/1941 Ν.Δ/τος «περί αυξήσεως των Τ.Τ.Τ. τελών εσωτερικού», προτάσει των Ημετέρων επί των Τ.Τ.Τ. και Οικονομικών Υπουργών, και μετά σύμφωνον γνωμοδότησιν του Συμβουλίου Επικρατείας υπ’ αριθ. 280/ 1947 αποφασίζομεν και διατάσσομεν: Άρθρ.1.-1.Εις την τιμολογιακήν κατηγορίαν των εγκυκλίων, υπάγεται πάσα ανακοίνωσις εξ ολοκλήρου έντυπος (δια τυπογραφίας, πολυγράφου, λιθογραφίας) αποστελλομένη εις πλείονα πανομοιότυπα αντίτυπα και περιέχουσα διαταγάς, ή οδηγίας φύσεως υπηρεσιακής, ή προσωπικού ενδιαφέροντος δια τους παραλήπτας. 2.Επί των ανωτέρω εγκυκλίων, πλην της επιγραφής, ουδεμία άλλη χειρόγραφος ή δια γραφομηχανής προσθήκη επιτρέπεται, άλλως τιμολογούνται ως επιστολαί. 3.Αύται αποστέλλονται εις ανοικτούς φακέλλους, υπό κινητήν ταινίαν, ή και απλώς διπλωμέναι. Άρθρ.2.-1.Αγγελίαι, προσκλητήρια, προγράμματα, τιμοκατάλογοι, ως και τα έντυπα δι’ ων επιζητείται η προσέλκυσις πελατείας (διαφημίσεις) υπόκεινται εις το προβλεπόμενον εκάστοτε, δια τα εις ηυξημένον αριθμόν κατατιθέμενα έντυπα, ειδικόν μειωμένον τέλος μη περιοδικών εντύπων, εφ’ όσον: α)Ταχυδρομούνται εις διακόσια τουλάχιστον πανομοιότυπα αντίτυπα. β)Το βάρος εκάστου αντιτύπου δεν υπερβαίνει τα 30 γραμμάρια. γ)Πλην της επιγραφής, ουδεμίαν άλλην χειρόγραφον ή δια γραφομηχανής προσθήκην φέρουσιν, εκ των επιτρεπομένων δια τα λοιπά έντυπα. 22.Γ.α.33-34 Ταχυδρομική Ανταπόκριση δ)Είναι συνεσκευασμένα εις δέσμας κατά γραφεία προορισμού ή Κέντρα διανομής, του τέλους επικολλωμένου επί εκάστου αντίτυπου και ουχί συνολικώς επί της δέσμης. Δι’ αποφάσεως του Υπουργού Τ.Τ.Τ. δύναται να επιτραπή και ή επικόλλησις συνολικού ταχ. Τέλους επί των δεσμών τούτων. 2.Τά μη πληρούντα πάντας τους εν τη προηγουμένη παραγράφω όρους ως άνω έντυπα, υπόκεινται εις πλήρες ταχ. τέλος μη περιοδικού εντύπου. 3.Επί των εν τη 1η παραγράφω εντύπων, δεν ενεργείται εκ νέου αποστολή, ούτε και επιστροφή εις τον αποστολέα, εν περιπτώσει μη επιδόσεώς των. Άρθρ.3.-1.Εφημερίδες, περιοδικά και δελτία, εν γένει, εκδιδόμενα καθ’ ωρισμένα χρονικά διαστήματα εκ των προτέρων καθοριζόμενα και μη υπερβαίνοντα το τρίμηνον, των οποίων το περιεχόμενον εις έκτασιν μεγαλυτέραν του ημίσεος της συνολικής ύλης, αποτελείται από διαφημίσεις και ειδήσεις ή πληροφορίας εμπορικού ενδιαφέροντος, ήτοι από τιμάς εμπορευμάτων και αξιών, πληροφορίας σχετικάς με εισαγωγήν και εξαγωγήν εμπορευμάτων, φόρτωσιν και εκφόρτωσιν, προσφοράς και διατιμήσεις εμπορευμάτων, κίνησιν πλοίων, διενέργειαν διαγωνισμών, ισολογισμούς εταιρειών και τα τοιαύτα, υπάγονται εις το τιμολόγιον των μη περιοδικών εντύπων. 2.Τά κατά την προηγουμένην παράγραφον έντυπα, οσάκις προορίζονται δια συνδρομητάς διαμένοντας εις την τοπικήν ακτίνα διανομής των ταχ. γραφείων, δύνανται να ταχυδρομώνται υπό κοινήν δέσμην επιγραφομένην προς το ταχ. γραφείον της διανομής, του τέλους υπολογιζομένου εν τη περιπτώσει ταύτη, επί του συνολικού βάρους εκάστης τοιαύτης δέσμης. Άρθρ.4.-1.Εκδόται εφημερίδων και περιοδικών, δύνανται να ταχυδρομώσι φύλλα προς πλείονας συνδρομητάς διαμένοντας εις τον αυτόν Νομόν, εις κοινήν δέσμην προοριζομένην δια το ταχ/μείον της Πρωτευούσης του Νομού. Το τέλος υπολογίζεται εν τη περιπτώσει ταύτη επί του συνολικού βάρους εκάστης δέσμης απευθυνομένης προς τα ταχ/μείον της Πρωτευούσης του Νομού, άνευ όμως της δια τους εκδότας προβλεπομένης εκάστοτε εκπτώσεως. 2.Αι σχετικαί δια την εφαρμογήν της ανωτέρω παραγράφου λεπτομέρειαι, καθορίζονται, εκάστοτε δι’ αποφάσεως του Υπουργού Τ.Τ.Τ. Εις τους αυτούς Υπουργούς ανατίθεμεν την δημοσίευσιν και εκτέλεσιν του παρόντος Δ/τος. 